CELEX: 32005R1653
Language: el
Date: 2005-10-10 00:00:00
Title: Κανονισμός (ΕΚ) αριθ. 1653/2005 της Επιτροπής, της 10ης Οκτωβρίου 2005, για το άνοιγμα δασμολογικών ποσοστώσεων και τον καθορισμό των δασμών που επιβάλλονται στο πλαίσιο των εν λόγω δασμολογικών ποσοστώσεων όσον αφορά την εισαγωγή στην Ευρωπαϊκή Κοινότητα ορισμένων μεταποιημένων γεωργικών προϊόντων καταγωγής Αλγερίας

11.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 266/32
            
         
      ΚΑΝΟΝΙΣΜΌΣ (ΕΚ) αριθ. 1653/2005 ΤΗΣ ΕΠΙΤΡΟΠΉΣ
   
   της 10ης Οκτωβρίου 2005
   για το άνοιγμα δασμολογικών ποσοστώσεων και τον καθορισμό των δασμών που επιβάλλονται στο πλαίσιο των εν λόγω δασμολογικών ποσοστώσεων όσον αφορά την εισαγωγή στην Ευρωπαϊκή Κοινότητα ορισμένων μεταποιημένων γεωργικών προϊόντων καταγωγής Αλγερίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 7 παράγραφος 2,
   Εκτιμώντας τα ακόλουθα:
   
               (1)
            
            
               Με την απόφαση της 18ης Ιουλίου 2005 (2), το Συμβούλιο ενέκρινε την ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, εφεξής καλούμενη «η συμφωνία».
            
         
               (2)
            
            
               Οι εμπορικές διατάξεις της συμφωνίας προβλέπουν για ορισμένα μεταποιημένα γεωργικά προϊόντα την εφαρμογή αμοιβαίων παραχωρήσεων στον τομέα των εισαγωγικών δασμών. Οι παραχωρήσεις της Κοινότητας είναι δυνατόν να έχουν τη μορφή αδασμολόγητων εισαγωγών στο πλαίσιο των ετήσιων δασμολογικών ποσοστώσεων.
            
         
               (3)
            
            
               Οι δασμολογικές ποσοστώσεις που προβλέπονται στη συμφωνία για εισαγωγές μεταποιημένων γεωργικών προϊόντων καταγωγής Αλγερίας είναι ετήσιες και εφαρμόζονται επ’ αορίστω. Πρέπει να ανοίξουν για το έτος 2005 και τα επόμενα έτη.
            
         
               (4)
            
            
               Για το έτος 2005, οι όγκοι των νέων δασμολογικών ποσοστώσεων πρέπει να υπολογίζονται κατ’ αναλογία των βασικών όγκων που καθορίζονται στη συμφωνία, λαμβανομένης υπόψη της περιόδου του έτους που παρήλθε πριν από την ημερομηνία έναρξης ισχύος της συμφωνίας.
            
         
               (5)
            
            
               Με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3), καθορίζονται οι κανόνες διαχείρισης για δασμολογικές ποσοστώσεις σχεδιασμένες να χρησιμοποιούνται ακολουθώντας τη χρονολογική σειρά των ημερομηνιών των τελωνειακών διασαφήσεων. Η διαχείριση των δασμολογικών ποσοστώσεων που ανοίγει ο παρών κανονισμός πρέπει να γίνεται σύμφωνα με τους εν λόγω κανόνες.
            
         
               (6)
            
            
               Δεδομένου ότι η συμφωνία εφαρμόζεται από την 1η Σεπτεμβρίου 2005, ο παρών κανονισμός θα πρέπει να εφαρμόζεται από την ίδια ημερομηνία και να τεθεί συνεπώς σε ισχύ το συντομότερο δυνατό.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζόντιων θεμάτων που σχετίζονται με τις συναλλαγές μεταποιημένων γεωργικών προϊόντων που δεν περιλαμβάνονται στο παράρτημα I της συνθήκης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ετήσιες κοινοτικές δασμολογικές ποσοστώσεις για εισαγωγές προϊόντων καταγωγής Αλγερίας που απαριθμούνται στο παράρτημα ανοίγουν από την 1η Σεπτεμβρίου 2005 έως την 31η Δεκεμβρίου 2005 και από την 1η Ιανουαρίου έως την 31η Δεκεμβρίου των επόμενων ετών.
   Για το έτος 2005, οι ετήσιοι όγκοι ποσοστώσεων που ορίζονται στο παράρτημα μειώνονται ανάλογα με το τμήμα του έτους που έχει παρέλθει πριν από την ημερομηνία έναρξης της εφαρμογής της συμφωνίας.
   Άρθρο 2
   Η διαχείριση των κοινοτικών δασμολογικών ποσοστώσεων που αναφέρονται στο άρθρο 1 διέπεται από τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Σεπτεμβρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Οκτωβρίου 2005.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 318 της 20.12.1993, σ. 18· κανονισμός όπως τροποποιήθηκε τελευταία από τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).
   
      (2)  Δεν έχει ακόμα δημοσιευθεί στην Επίσημη Εφημερίδα.
   
      (3)  ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 883/2005 (ΕΕ L 148 της 11.6.2005, σ. 5).
   
      ΠΑΡΑΡΤΗΜΑ
      Ετήσιες δασμολογικές ποσοστώσεις για το έτος 2005 και τα ακόλουθα έτη, που εφαρμόζονται στις κοινοτικές εισαγωγές ορισμένων προϊόντων καταγωγής Αλγερίας που καλύπτονται από τον κανονισμό (ΕΚ) αριθ. 3448/93 του Συμβουλίου και δασμοί που επιβάλλονται στο πλαίσιο των εν λόγω δασμολογικών ποσοστώσεων
      Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό πλαίσιο καθορίζεται από το παρόν παράρτημα βάσει των κωδικών ΣΟ που υπάρχουν κατά τη στιγμή θέσπισης του παρόντος κανονισμού.
      
         
      
                  Αύξων Αριθμός
               
               
                  Κωδικοί ΣΟ
               
               
                  Περιγραφή των εμπορευμάτων
               
               
                  Ετήσιος όγκος ποσόστωσης
                  (καθαρό βάρος σε τόνους)
               
               
                  Εφαρμοστέοι δασμοί εντός των ορίων της ετήσιας ποσόστωσης
                  (%)
               
            
                  09.1021
               
               
                  0403
               
               
                  Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, ή αρωματισμένα ή με προσθήκη φρούτων, καρπών ή κακάου:
               
               
                  1 500
               
               
                  0
               
            
                  0403 10
               
               
                  – Γιαούρτια:
               
            
                  – – Αρωματισμένα και με προσθήκη φρούτων, καρπών ή κακάου:
               
            
                  – – – Σε σκόνη, σε κόκκους ή σε άλλες στερεές μορφές, περιεκτικότητας κατά βάρος σε λιπαρές ουσίες που προέρχονται από το γάλα:
               
            
                  0403 10 51
               
               
                  – – – – Που δεν υπερβαίνει το 1,5 %
               
            
                  0403 10 53
               
               
                  – – – – Που υπερβαίνει το 1,5 % αλλά που δεν υπερβαίνει το 27 %
               
            
                  0403 10 59
               
               
                  – – – – Που υπερβαίνει το 27 %
               
            
                  – – – Άλλα, περιεκτικότητας κατά βάρος σε λιπαρές ουσίες που προέρχονται από το γάλα:
               
            
                  0403 10 91
               
               
                  – – – – Που δεν υπερβαίνει το 3 %
               
            
                  0403 10 93
               
               
                  – – – – Που υπερβαίνει το 3 % αλλά που δεν υπερβαίνει το 6 %
               
            
                  0403 10 99
               
               
                  – – – – Που υπερβαίνει το 6 %
               
            
                  09.1022
               
               
                  1902
               
               
                  Ζυμαρικά εν γένει, έστω και ψημένα ή παραγεμισμένα (με κρέας ή άλλες ουσίες) ή και αλλιώς παρασκευασμένα, όπως σπαγέτα, μακαρόνια, νούγιες, λαζάνια, gnocchi, ραβιόλια, κανελόνια· αράπικο σιμιγδάλι (κους-κους), έστω και παρασκευασμένο:
               
               
                  2 000
               
               
                  0
               
            
                  1902 30
               
               
                  – Άλλα ζυμαρικά εν γένει:
               
            
                  1902 30 10
               
               
                  – – Ξηρά
               
            
                  1902 30 90
               
               
                  – – Άλλα
               
            
                  09.1023
               
               
                  1902 40
               
               
                  – Αράπικο σιμιγδάλι (κους-κους):
               
               
                  2 000
               
               
                  0
               
            
                  1902 40 10
               
               
                  – – Μη παρασκευασμένο
               
            
                  1902 40 90
               
               
                  – – Άλλα